**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-07-07 Nr. TAR-78

Posėdžio data – 2021 m. birželio 30 d.

Pradžia – 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

5. SVARSTYTA. Renginių organizavimo viešojo naudojimo teritorijose taisyklių patvirtinimas.

Pranešėjas – M. Poimanskis. Sako, kad sprendimo projektu tvirtinamose Renginių organizavimo viešojo naudojimo teritorijose taisyklėse (toliau – Taisyklės) siekiama: nustatyti kam netaikoma renginių organizavimo tvarka; nustatyti dėl kokių renginių sprendimą leisti organizuoti renginį priima renginių koordinatorius; patikslinti prašymo leisti organizuoti renginį pateikimo terminus; nustatyti terminus, per kuriuos renginio organizatorius turi pateikti papildomus dokumentus ir informaciją, kurie yra reikalingi sprendimui dėl leidimo išdavimo priimti; patikslinti atvejus, kada leidimas organizuoti renginį neišduodamas; patikslinti renginių organizatorių prievoles; numatyti atvejus kada renginio metu privaloma naudoti tik daugkartinio naudojimo nedūžtančią ar popierinę tarą; nustatyti maksimalią renginio trukmę; patikslinti atvejus, kada renginio organizatoriai privalo nutraukti renginį.

N. Puteikienė teigia siekianti, kad mieste būtų daugiau renginių ir mažesnė administravimo našta. Siūlo iš Taisyklių 3.2 punkto išbraukti žodžius „vaizdo klipų ar filmų filmavimas“. Siūlo filmų filmavimo nelaikyti komerciniu renginiu (tokia yra europinė praktika).

S. Budinas pritaria siūlymui sudaryti palankias sąlygas filmavimui. Teigia, kad pati žinia – nebetaikyti filmavimo mokesčio Klaipėdos mieste norintiems filmuoti – gera.

A. Vaitkus sako, kad N. Puteikienės siūlymas geras. Sutinka, kad reikia pritraukti daugiau filmuotojų.

A. Vaitkus pažymi, kad Lietuvos automobilių kelių direkcijos kelių neturėtų būti savivaldos zonoje, todėl siūlo pasitikrinti ir, jei reikia, pataisyti atitinkamai Taisykles.

NUTARTA. Pritarti pateiktam sprendimo projektui (bendru sutarimu (už-7)) su pasiūlymu – išbraukti iš Taisyklių 3.2 punkto išbraukti žodžius „vaizdo klipų ar filmų filmavimas“.

Posėdžio pirmininkas Aidas Kaveckis

Posėdžio sekretorė Lietutė Demidova